德國DAX指數

德國DAX指數 係由德意志交易所集團推出嘅一個藍籌股指數。佢係德國重要嘅股票指數，包含30間主要嘅德國公司。DAX指數喺歐洲同巴黎CAC40指數兩個主要股市指數嘅其中之一，亦係世界証券市場嘅重要指數之一。

呢個指數通過Xetra交易系統進行交易，所以佢嘅交易方式唔同其他傳統嘅公開交易市場，而係採用電子交易嘅方式，亦都方便全世界交易。

DAX指數喺1987年推出，代替嗰時嘅Börsen-Zeitung指數同法蘭克福滙報指數。1988年7月1號開始正式交易，基准點係1000點。指數用「整體回報法」嚟計算，即係考慮公司股價嘅同時，考慮埋預期嘅股息回報。但因為呢個指數剩喺包括德國最賺錢嘅公司，所以有人批評根本無準確反映德國嘅經濟。

組成公司 

以下係DAX指數嘅組成公司：

阿迪達斯
 安聯
 巴斯夫
 拜耳
 拜爾斯道夫
 寶馬
 德國商業银行
 戴姆勒股份有限公司
 德意志銀行
 德國証券交易所
 德國郵政
 德國電訊
 E.ON
 費森尤斯集團
 費森尤斯醫療
 漢高
 英飛凌
 K+S
 林德
 漢莎航空
 MAN
 默克合資股份公司
 麥德龍
 慕尼黑再保險
 RWE
 海德堡水泥
 SAP公司
 西門子
 蒂森克虜伯
 福士汽車

DAX指數官方網站

法蘭克福證券交易所上市公司